1995D0411 — FI — 24.03.1998 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

NEUVOSTON PÄÄTÖS,

tehty 22 päivänä kesäkuuta 1995,

salmonellan torjumiseksi Suomeen ja Ruotsiin vietävän tuoreen siipikarjanlihan näytteiden avulla tapahtuvaa mikrobiologista testausta koskevista säännöistä

(95/411/EY)

EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annetun neuvoston direktiivin 71/118/ETY ( 1 ) ja erityisesti sen 5 artiklan 3 kohdan a alakohdan, sekä katsoo, että sekä katsoo, että komissio on hyväksynyt Suomen ja Ruotsin esittämät salmonellakokeita koskevat toimintaohjelmat, jotka sisältävät erityistoimenpiteitä tuoreen siipikarjanlihan osalta, tilalla suoritetut mikrobiologiset kokeet kuuluvat Suomelle ja Ruotsille annettaviin lisätakuisiin, ja ne antavat vastaavat takuut kuin Suomen ja Ruotsin toimintaohjelmat, sellaisina kuin ne vahvistetaan asiaa koskevissa komission päätöksissä, Suomen ja Ruotsin on vaadittava kolmansista maista tulleille tuoreen siipikarjan erille vähintään yhtä tiukkoja tuontiehtoja kuin tällä päätöksellä vahvistetut, olisi vahvistettava näytteiden avulla tapahtuvaa mikrobiologista testausta koskevat säännöt vahvistamalla näytteenottomenetelmä, otettavien näytteiden määrä sekä näytteiden tutkimisessa käytettävä mikrobiologinen menetelmä, sovellettavien näytteenottomenetelmien osalta on aiheellista tehdä ero toisaalta ruhojen, ja toisaalta ruhon osien ja teurasjätteiden välillä, olisi otettava huomioon näytteiden mikrobiologista testausta koskevat kansainväliset menetelmät, näitä mikrobiologisia kokeita ei vaadita sellaisen tuoreen siipikarjanlihan osalta, joka on peräisin Suomessa ja Ruotsissa toteutettavaa toimintaohjelmaa vastaavaksi hyväksyttyä ohjelmaa toteuttavasta laitoksesta, ja tällä päätöksellä ei rajoiteta direktiivin 71/118/ETY liitteisiin kyseisen direktiivin 19 artiklan nojalla mahdollisesti tehtäviä muutoksia, ON TEHNYT TÄMÄN PÄÄTÖKSEN:

1 artikla

Direktiivin 71/118/ETY 5 artiklan 3 kohdan a alakohtaa sovellettaessa Suomeen ja Ruotsiin vietäviin tuoreen siipikarjanlihan kuljetuksiin sovelletaan 2 ja 3 artiklassa määrättyjä sääntöjä.

2 artikla

Suomeen ja Ruotsiin vietävälle tuoreelle siipikarjanlihalle on salmonellan osalta tehtävä näytteiden avulla mikrobiologisia kokeita, jotka on suoritettava liitteen mukaisesti lihan tuottaneessa laitoksessa.

3 artikla

Sellaiselle siipikarjanlihalle, joka on peräisin hyväksytyn toimintaohjelman piiriin kuuluvalta laitokselta, joka direktiivin 71/118/ETY 21 artiklassa tarkoitetun menettelyn mukaisesti on hyväksytty Suomessa ja Ruotsissa toteutettavaa ohjelmaa vastaavaksi, ei tarvitse suorittaa tässä päätöksessä määrättyjä mikrobiologisia kokeita.

4 artikla

Neuvosto komission ehdotuksesta, jonka se valmistelee Suomessa ja Ruotsissa toteutettavien toimintaohjelmientuloksista laadittavan kertomuksen sekä tämän päätöksen soveltamisesta saatujen kokemusten perusteella laadittavan kertomuksen pohjalta, tarkastelee uudelleen tätä päätöstä 1 päivään heinäkuuta 1998 mennessä.

5 artikla

Tätä päätöstä sovelletaan 1 päivästä heinäkuuta 1995.

6 artikla

Tämä päätös on osoitettu kaikille jäsenvaltioille.

LIITE

A

NÄYTTEENOTTOMENETELMÄ

1. Ruho (kaulanahkaa ei ole poistettu)

Koko erästä otetaan säännöllisesti pistokokeita. Näytteiden on oltava kaulanahasta otettuja 10 gramman painoisia paloja, jotka on otettava aseptisesti steriileillä pihdeillä ja leikkausveitsellä. Näytteet on säilytettävä viileässä 4 °C:n lämpötilassa analyysiin saakka. Analyysia varten näytteet pannaan kymmenkertaisesti laimennettuun puskuroituun peptoniveteen ja niitä inkuboidaan 37 °C:n lämpötilassa 16—20 tuntia. Sen jälkeen etsitään salmonellabakteereja esikasvatusliuoksista C osassa esitetyn menetelmän mukaisesti. Enintään 10 esikasvatusliuoserää voidaan yhdistää ryhmäksi kasvatusta varten.

Näytteet on merkittävä ja yksilöitävä asianmukaisesti.

2. Ruho ilman kaulanahkaa, ruhon osat ja sivutuotteet

Kudoksesta otetaan noin 25 gramman painoisia paloja työntämällä lihan pintaan steriili näytteenottoholkki tai leikkaamalla kudoksesta viipale steriileillä välineillä. Näytteet on säilytettävä viileässä 4 °C:n lämpötilassa analyysiin saakka. Analyysia varten näytteet pannaan kymmenkertaisesti laimennettuun puskuroituun peptoniveteen ja niitä inkuboidaan 37 °C:n lämpötilassa 16—20 tuntia. Sen jälkeen etsitään salmonellabakteereja esikasvatusliuoksista C osassa esitetyn menetelmän mukaisesti. Enintään 10 esikasvatusliuoserää voidaan yhdistää ryhmäksi kasvatusta varten.

Näytteet on merkittävä ja yksilöitävä asianmukaisesti.

B

OTETTAVIEN NÄYTTEIDEN MÄÄRÄ







Erä (pakkausten lukumäärä) Niiden pakkausten määrä, joista näyte on otettava 1—24 sama kuin pakkausten määrä, enintään 20 25—29 20 30—39 25 40—49 30 50—59 35 60—89 40 90—199 50 200—499 55 500 tai enemmän 60







Pakkausyksiköiden paino > 20 kg 10—20 kg < 10 kg Kerroin × 1 × ¾ × ½

▼M1

C OSA

NÄYTTEIDEN MIKROBIOLOGINEN TUTKIMUSMENETELMÄ

Mikrobiologiset testit näytteiden tutkimiseksi salmonellan eristämiseksi on tehtävä Kansainvälisen standardisoimisjärjestön standardisoidun menetelmän ISO 6579:1993 tai sen tarkistettujen painosten mukaisesti taikka Pohjoismaisen elintarvikkeiden metodiikkakomitean hyväksymän menetelmän (NMKL-menetelmä n:o 71, 4. painos, 1991) tai sen tarkistettujen painosten mukaisesti. Vastaavat takeet tarjoavat menetelmät voidaan kuitenkin hyväksyä direktiivin 71/118/ETY 21 artiklassa säädetyn menettelyn mukaisesti.

Jos tutkimustuloksista ei ole yksimielisyyttä jäsenvaltioiden välillä, vertailumenetelmänä käytetään tällöin Kansainvälisen standardisoimisjärjestön standardisoitua menetelmää ISO 6579:1993 tai sen tarkistettuja painoksia.

( 1 ) EYVL N:o L 55, 8.3.1971, s. 23, direktiivi sellaisena kuin se on viimeksi muutettuna päätöksellä 95/1/EY, Euratom, EHTY (EYVL N:o L 1, 1.1.1995, s. 1).